Selle nädala saates:
Kolm pommiplahvatust, üks otse pihta.
Sõjakorrespondent räägib haarava ellujäämisloo,
mis ühtlasi tugevdas tema usku.
Veel:
Film 'Jeesus-revolutsioon' jõuab USA Kongressi.
Näeme, kuidas USA juhid tulid vaatama ärkamislugu,
mis haaras ameerika noori 1970ndatel, ja miks arvatakse, et uus on tulemas.
Ja:
Miljonid kristlased paluvad üle 100s keeles
õnnistust Iisraeli riigile selle tähtpäeval.
Tere saatesse!
Olen Charlene Aaron.
Fox News’i sõjakorrespondent Benjamin Hall
elas Ukraina sõjast reportaaži tehes imekombel üle Vene pommirünnaku.
Aasta hiljem üllitas ta raamatu pealkirjaga ’Päästetud’.
Wendy Griffith rääkis Hall’iga, kuidas usk aitas tol imeväel taastuda.
Siin üritasid venelased 2-3 päeva eest edasi tungida; nad pommitavad siiani.
Tänu omapärasele briti aktsendile ja reporteristiilile
torkas Fox News’i korrespondent Benjamin Hall peagi silma
oma reportaažidega Ukraina sõjast.
Kui rääkida neist meestest, siis nad on optimistlikud.
Kuid 14. märtsil 2022 sattus Hall ise uudistesse,
kuna langes oma tiimiga Vene rünnaku alla Kiievi lähistel.
Vähendasime mahajäetud kontrollpunkti ees kiirust.
Auto aeglustudes langes ühtäkki taevast vilinal esimene pomm
ja maandus umbes 10 m meist eespool.
Nüüd oli meil rutt, ja kõlas hüüd pöörata tagasi.
Kuid paar sekundit hiljem langes teine pomm otse auto kõrvale.
Mul kadus pilt eest.
Mõtlesin, et surm on nii lähedal kui olla saab
ses kottpimedas hauavaikuses.
Ja sesse pimedusse tuli mu seitsmeaastane tütar Honor,
ja otse minu ees seistes ütles sulaselgelt:
’Isa, tule autost välja.’
Ja mu silmad avanesid.
Tulin ruttu teadvusele ja vinnasin end autoukse poole.
Ja kohe, kui olin autost välja saanud, tabas kolmas pomm autot ennast.
See paiskas mu eemale, ja olin mõnda aega audis.
Kui Ben uuesti teadvusele tuli, nägi ta, et on tõsiselt viga saanud.
Ma põlen, parem säär on läinud, vasak jalalaba on läinud.
Olen ise minekul, ja kustutan leeke. Veeretan end, püüan tuld kustutada.
Keegi ei teadnud, kus oleme, et saime pihta; mobiililevi pole.
Ja siis tuli seal tunne, et tuleb palvetada, mõelda, mida nüüd teha.
Siis sõitis mööda auto Ukraina eriväelastega.
Alul meid ei nähtud, auto sõitis ära, aga tuli tagasi.
Ärkasin veidi aja pärast haiglas, Kiievis, väikeses Ukraina haiglas.
Aga teadsin, et pole veel pääsenud, sest linnast polnud väljapääsu.
Siis evakueeris mu ühing Päästa Meie Liitlased
Poola peaministri rongiga.
Peale parema jala ja vasaku jalalaba kaotas Hall ka silma
ja ta käsi sai tõsiselt viga.
Veel hullem, tema kauaaegne sõber ja operaator Pierre Zakrzewski
ning Ukraina produtsent Sasha Kuvshynova said surma.
Hinge vaakudes pidi Hall taluma 10-tunnist rongisõitu üle piiri Poola.
Sinna jõudmiseks pidime saama läbi teesulgudest ja liikumiskeeldudest.
Uuriti, kas mu haavad on ehtsad või oleme hoopis Vene dessantnikud.
Ja see oli teine hetk, kus lausa pidin palvetama.
Ja alles Poola piiril, pärast 10 tundi vaevlemist, ootas üks USA Blackhawk.
Ja alles siis, kui tõusin taevasse,
mõistsin, et nüüd jään ellu ja võin hakata paranema.
Rääkige ka oma paranemisest, sest see oli ju raske.
Jah, ja see kestab tänini.
Iga päev teen füsioteraapiat, pea iga päev käin arstil,
tööd on veel palju teha.
Kuid kõigepealt viidi mind Landstuhl’i Saksamaal,
suurimasse USA baasi välismaal, haiglasse,
kus oli ravitud Afganistanis ja Iraagis sõdinuid,
kel, nagu mulgi, oli palju vigastusi.
Oma uues raamatus ’Päästetud: sõjareporteri ülesanne jõuda koju’
kirjutab Hall, et pidi üha võitlema,
mitte ainult enda, vaid ka naise ja kolme väikese tütre eest.
Ma ei tahtnud, et mu tütred mind kohe vaatama tuleksid.
et nad ei näeks mu ränki vigastusi, abitust.
See aitas mul paraneda - teadmine, et nad ei tule mind vaatama,
vaid püüan paraneda nii ruttu kui saan ja suudan, iga päev.
Nii ärkasin iga päev sooviga teha rohkem kui eile.
Kuidas oli, kui teie tütred nägid issit esmakordselt pärast seda?
Oh, olin üsna närvis, kuna olin rääkinud teiste inimestega,
veteranidega, kel olid olnud sarnased õnnetused nagu mul,
sarnased jäsemekaotused, kelle lapsed olid neid nähes päris kohkunud.
Aga kui ma uksest sisse astusin, teades, et nad on seal,
ei osanud ma arvata, mis saab.
Ja kui nad siis kõik mu juurde jooksid ja kallistasid,
siis Honor, vanim tütar, ei lasknud enam lahti.
Ta ei tahtnud mind kuidagi lahti lasta:
Sa oled tagasi, oled tagasi! Me kõik nutsime!
Ja just selleks olin ma sellist vaeva näinud.
Soov neid kodus jälle näha päästis mu.
Nii et see hetk oli lihtsalt täielik rõõm, ehtne rõõm.
Ja teie naine on olnud tohutuks abiks kõiges selles.
Oh, kõiges.
Ütlesin talle kõigepealt -
kui olin Saksamaal Landstuhl'is olnud paar päeva haiglast väljas -
ütlesin: ’Palun väga vabandust!’
Mitte juhtunu pärast, vaid eesseisva pärast.
Teadsin, et meie elu saab olema teistmoodi.
Ta ütles: ’Mida ja kus peame tegema? Teeme seda koos!’
Ja, Benjamin, sa tunnetasid
iga üksiku palvetaja palveid oma paranemise ajal, ja nüüdki veel.
Iga päev sain kirju, sõnumeid e-posti ja sotsiaalmeediasse,
inimestelt üle USA, tuhandeilt, kes palvetasid, soovisid jõudu-õnnistust.
Ja iga kord, kui neid lugesin,
lisas see mulle veidi jõudu edasi rühkida.
Ja paljuski olen nüüd Jumalale hoopis lähemal.
Tunnen, et olen lähemal kui varem.
Olete mõnes intervjuus öelnud: ’Jumal päästis mind millegi jaoks.’
Kas teate, mille jaoks?
Ei, ma ei julgeks öelda, et tean, mille jaoks, kuid tean,
et mind päästeti tänu kaasinimeste uskumatule toetusele ja abile
ja palvetele ja lahkusele ja vaprusele.
Ja kui saan natukegi vastu anda, oleks see minu poolt õige tegu.
Ja, Benjamin, mis saab nüüd? Kas oled täisajaga Fox’is tagasi?
Mul on veel paar operatsiooni järgmisel kuul, seega mitte veel,
ent peame juba plaani,
ja tahan näha ka helgemat poolt.
Olen kohanud imelisi inimesi,
imelisi palveid, kangelasi enda ümber.
Nii tahan hoopis rääkida ülestõstvaist, helgeist lugudest.
Wendy Griffith, CBN’i Uudised.
Järgnevalt räägime viimasest suurest ärkamisest Ameerika ajaloos.
Film Jeesus-Revolutsioon jõudis USA Kongressi.
Näeme, kuidas meie riigi juhid sellele loole reageerisid.
Tere! Olen Gordon Robertson.
Mu viimane raamat on sinust ja sellest, kust sa tuled,
ja, veelgi olulisem, kuhu lähed.
Selles raamatus avastad kolm elu suurimat küsimust.
Sinu vastus neile väga olulistele küsimustele võib määrata su tuleviku.
Gordon Robertson'i viimasest audioraamatust ’Jumalik juhatus’
leiad juhiseid õigeks eluks, tähenduse Jumala lapseks olemisele,
rohu negatiivse sisehääle vastu, palvepäeviku oma usu tugevdamiseks
ja väga palju muud.
Jumal on teinud sind kordumatuks!
Sa oled ainus sina kogu inimajaloos!
Sa oled ainus, kes saab täita missiooni,
mille Tema on just sinu jaoks koostanud!
Loodan, et see õpetus julgustab sind püüdlema Jumala parima poole.
Saad ’Jumaliku juhatuse’, kui saad CBN’i partneriks.
Olen Efrem Graham Studio 5st.
Tulge minuga avastama head,
mis toimub muusika-, spordi-, tele- ja filmimaailmas.
Kui dr. Ryan Coogler asus lavastama filmi, teadsin, et tuleb midagi erilist.
Räägime meelelahutuse tippudega
ning uurime seost popkultuuri ja usu vahel.
Küsisin, kas pean saama jutlustajaks; ei, ütles pastor, sa oled juba kantslis!
Kolmapäeva õhtuti kell 20:30 CBN’i uudistekanalil.
Toitumine,
treening,
eeterlikud õlid,
kaalukaotus
ja muud.
Terve Elu Lorie Johnson’iga!
Rääkige, mis selles on.
CBN’i tervisereporter Lorie Johnson
jagab värskeimat teavet tänaseilt tippterviseekspertidelt.
See on fantastiline.
Näete, mida peate teadma, et elada tervemat elu!
Vaadake Tervet Elu teisipäeva õhtuti kell 20:30 CBN’i uudistekanalilt.
Tere tagasi saatesse!
Ärkamise hõng jõudis USA Kongressi,
kus näidati ootamatult menukat filmi Jeesus-revolutsioon.
CBN’i Matt Galka teatab.
Meie maa on sünge ja lõhestunud, kuid nüüd on lootust, ja see levib.
Sõnad filmist 'Jeesus-revolutsioon'
kõlasid Longworth’i hoones Kapitooliumi künkal.
Staarid filmis, mis räägib hipide pöördumisest Jeesuse poole '70ndatel,
kutsusid seadusandjaid ja personali seansile,
mida sponsoreerisid CBN ja ühing Lootus Kongressi.
Minu jaoks on tähtis ka personal,
sest film räägib ajast, mil noored muutsid maailma.
Ja Jumal on tihti kasutanud noori,
ja paljud pealinnas töötavad inimesed mõistavad, et noored juhivad seda riiki.
Siin Kongressis töötab 25-aastasi ja nooremaidki.
Jumal suudab ju teha imet nendega, kes on Talle jäägitult pühendunud.
Kelsey Grammer mängib pastor Chuck Smith’i,
kes lubas noored oma Calvary Chapel’i kogudusse California’s.
Ma ei väsi seda vaatamast koos teistega.
Harvest Christian Fellowship’i pastor Greg Laurie ja ta naine Cathe
sattusid revolutsiooni keerisesse.
See lugu on alles värske ja seal on küllap palju sarnasusi
Jeesus-revolutsiooni aja, s.t. 1970ndate alguse, ja tänapäeva vahel.
Nii palju sarnasusi, nii palju sarnaseid probleeme,
mis olid meil juba toona ja mis nüüd on süvenenud.
Nii arvan, et see sõnum on praegu tõesti asjakohane.
Filmi sõnum ärkamisest puudutas kongresmenidest vaatajaid.
Meie jaoks, kes me töötame Kongressis ja oleme Jeesuse järgijad,
kes palvetame, et Jumal jälle meie maal uut looks,
on imeline näha seda filmi siin ja rääkida, mis varem toimus,
ning külvata seemneid ja puudutada südameid.
See on meie jaoks ülimalt julgustav, annab lootust meie maa osas.
Meie töö on küll poliitiline,
kuid tõeline lahendus meie maale on vaimulik, mitte poliitiline.
'Jeesus-revolutsiooni' piletimüügitulu
oli üle 50 milj. USD umbes 15 miljonilise eelarve juures.
Ja ehkki tal oli suur menu,
ütleb pastor Greg, et järge teha veel ei plaanita.
Kongressist, Matt Galka, CBN’i Uudised.
Film 'Jeesus-revolutsioon'
toob palju sisse piletimüügist ning voogedastusest.
Hiljuti rääkisid CBN’i John Jessup ja Abigail Robertson
pastor Greg Laurie’ga filmi rahalisest ja vaimulikust mõjust.
Greg ja Cathe, alates avanädalast
on 'Jeesus-revolutsioonile' müüdud pileteid üle ¤50 miljoni eest.
Esmalt, mida arvate sellest uskumatust menust,
ja, lõppeks, kuidas sobib see kokku suurema narratiiviga,
märkidega, et Jumal loob uut?
Arvan, et nii ongi: Jumal loob uut.
Ja see oli menukas mitte üksi kinodes,
vaid lõi lakke ka ka voogedastused ja DVDde müügi.
Rahval on nälg selle järele.
Ja oli hämmastav, et teda osteti rohkem
kui menukeid nagu Top Gun, Avatar ja uus Ant-man.
Miks siis rahvas seda vaadata tahab? Arvan, et nad on sellest kuulnud.
Nad on kuulnud kuuldusi kinodest - sest ma ei tea ühtki filmi,
mis oleks pannud kinos rahva spontaanselt palvetama ja ülistama,
või et pärast filmi vaatamist
tahtnuksid lapsed saada ristitud - ja nad ristitigi purskkaevus kino ees.
Ma pole sellest kunagi varem kuulnud.
Need on kõik väikesed märgid, et Jumal loob uut.
Vahel, kui ma Cathe’ga jalutan, ütlen: Cathe, vihma sajab.
Ta vastab: Ei saja!, aga paksude juuste tõttu ta sadu ei märka.
Ütlen: Sajab küll, kiilakad mehed märkavad kohe, et sajab, eks?
Nii ma tunnen ja näen, mida Jumal on teinud 'Jeesus-revolutsiooni' kaudu,
teinud seal Asbury’s, kuuleme muidki asju,
mis on kui vihmapiisad, ja palvetame, et tuleks padukas.
Kuid arvan, et see on enamat kui pelgalt menufilm,
ja Hollywood paneb tähele.
See on lugu, mis puudutab rahvast.
Cathe, Greg nimetas su nime, sa peaksid saama vastata.
Miks sinu arvates tekib nii paljudel vaatajail side selle looga?
Arvan, et see sarnaneb meie praeguse ajaga.
Just!
Arvan, et terve põlvkond noori otsib,
paljud on ärevil, ja paljud otsivad
lihtsalt elu mõtet ja eesmärki, ja otsivad Jumalat.
Kas teadlikult või mitte, otsivad nad väga mitmel moel,
ja paljud teed viivad rappa.
Ja sama tundsime meiegi.
Kasvasime üsna kõlbelises peres, kus käidi kirikus,
ja tuli suur hipilaine, mis oli minu jaoks nii põnev ja kutsuv,
kuna tõotas suuremat eesmärki ja mõtet ja vaimsust,
mida ma ei näinud vanas heas kirikus, kus käisin.
Seepärast arvan, et millegi enama otsimine
kui pelgalt meie maine maailm, kus elame,
on pandud me südamesse Jumala poolt,
kuid arvan, et praegune aeg,
kus kõik need jutud Jumalast ja Piiblist ja pühakirjast,
see kindel ja kõlbeline võrgustik on me elust minema pühitud,
paneb meid ja neid noori südamest otsima.
See ei pruugi nii paista, nagu ei paistnud välja
ka meie Jumala-otsingud, kui katsetasime LSD’ga.
Ja arvan, et siin on sarnasus.
Riigis on nii palju lahkmeelt, palju poliitilisi lõhesid,
palju purunenud peresid ja kodusid, et lapsed ja suured on meeleheitel.
Ja Chuck Smith ütles, kui Greg talt kord küsis -
Chuck Smith on selle filmi tegelane
keda mängib Kelsey Grammer
vanem pastor, kes nägi Jeesus-revolutsiooni.
Ja Greg küsis: Chuck, kas su silmad näevad teist veel?
Chuck vastu: me pole veel vist meeleheitel.
See oli - kui kaua tagasi, 7 aastat?
Veidi rohkem.
Arvan, et on tulemas tõeline meeleheide,
ole sa siis kirikuskäija või mitte,
sa näed, mis praegu maailmas toimub, ja arvan, et rahvas ütleb:
Meil on midagi vaja; midagi peab juhtuma.
Ja kui vaadatakse seda filmi, ja nähakse, et elud muutuvad,
siis võib põlvkond noori leida lootuse ja eesmärgi ja mõtte.
See annab lootust neile
ja eriti ka meile, kes oleme nüüd vanem põlv ja kelle lapsed sirguvad.
Üleilmsed palved Iisraeli riigi pärast.
Näeme ühingut, mis koondab miljoneid kristlasi palvetama
juudiriigi eest selle 75. aastapäeval.
Kui maailm vaatab pealt.
Siin Lähis-Idas käib kõva diplomaatiline köievedu.
Saate lähemalt teada saatest Jeruusalemma Ajajoon.
Iisraeli arheoloogid räägivad leiust, mis võib muuta kujutlust Templimäest.
CBN’i Jeruusalemma büroo juhataja Chris Mitchell
tutvustab maailmas toimuvat Piibli vaatenurgast.
Mis algab Iisraelis, levib lõpuks mujale.
Vaadake Jeruusalemma Ajajoont täna kell 20:30 CBN’i Uudistekanalilt.
Orvu Väljavaade tahab armastada ja teenida riskilapsi,
aidata neil hoida peresid koos
ja luua võimalusi tugevate ja püsivate kogukondade tekkeks üle maailma.
Töötame enam kui 60 riigis üle ilma, ja teie abiga suudame enamatki.
Üks tore aafrika vanasõna ütleb, et kui tahad kiiresti joosta,
jookse üksi, kui aga tahad joosta kaugele, jookse koos.
Orvu Väljavaates tahame joosta kaugele,
et parandada võimalikult paljude orvuksjäänud ja kaitsetute laste elu.
Kuid me ei taha minna üksi.
Me läheme muutma maailma
ühe lapse, ühe pere, ühe kogukonna haaval.
Tule kaasa!
Haridus
Toitmine
Jüngerlus
Kogukonna muutmine
Pere tugevdamine
Inimkaubandusega võitlemine
Lootuse andmine Armastuse tõotamine
Orvu Väljavaade
Värskeim audioraamat Gordon Robertson’ilt,
’Jumalik juhatus: Jumala plaan sinu tulevikuks.’
Saan täituda Püha Vaimu rõõmu, armastuse, rahuga,
sest olen tehtud Tema näo järgi.
Seda Jumal tahabki, seda Ta algusest peale kavatseski.
Mina olen mõeldud kehastama Teda inimesena.
Need on imelised, innustavad sõnad.
’Jumalik juhatus: Jumala plaan sinu tulevikuks’. Juba saadaval.
Tere tagasi saatesse!
Tuleval kuul ühinevad tuhanded teenistused üle ilma
palveks Iisraeli eest selle asutamise aastapäeva puhul.
Chris Mitchell teatab,
et paljude meelest toimub see ajalooline algatus just parimal ajal.
Juhid, läbi!
Mike Bickle Rahvusvahelise Palvekoja ühingust Kansas City’s selgitab,
kuidas algas see palve Iisraeli eest.
Alustasime üleskutsega 7. märtsil, umbes 6 nädalat tagasi.
Sellega kutsuti üht miljonit inimest
palvetama Jeruusalemma eest ühe tunni päevas 21 päeva jooksul.
See algab 7. mail ja kestab 28.-ni.
Bickle ütleb, et üleskutsele on nüüd vastatud elavalt ja üle ilma.
See on meie jaoks olnud põrutav ja ootamatu.
Loobusime lugemast ühe miljoni juures
umbes 1. aprillil, 3 nädalat pärast üleskutse tegemist.
Ja tuhanded ühingud võtavad sellest praegu osa.
Arvan, et lõpuks osaleb kaugelt üle 5 miljoni inimese.
Loodud on võrguleht Isaiah62fast.com -
mitte Rahvusvahelise Palvekoja leht -
kus ühingud üle ilma võivad anda teavet,
kust rahvas saaks leida osaleva ühingu oma paikkonnas.
Tahame innustada ja õhutada ja hoogustada üleilmset narratiivi teemal,
mida Piibel ütleb Iisraeli kohta.
Nii me, paljud ühingud, räägime paljudele uutele inimestele sellest.
Ja meil on see praegu tõlgitud 100sse keelde.
Selle palveaja aluseks valitud Piibli kirjakoht on Jesaja 62. pt.
Selle 12 salmi räägivad rida rea järel,
et Jumal tahab Jeruusalemma au tuua.
Pole vist ühtki teist peatükki,
mis ilmutaks rohkem Jumala kavatsusi Jeruusalemma kohta, kui Js 62.
Bickle loodab, et see paast innustab palvele Jeruusalemma pärast üle ilma.
Kuid vaadakem veel aasta või kaks ettepoole.
Neil 5-10 miljonil on kõigil paar sõpra.
Seega aasta pärast räägivad juba 20, 30, 40, 50 miljonit inimest sellest,
mida Piibel ütleb Iisraeli kohta.
Bickle usub, et Iisraeli eest palvetavate kristlaste arv
võib viimselt kasvada 100 miljonini.
See algatus päädib siin, Templimäe lõunaastmeil, nelipühapäeval, 28. mail.
Bickle ütleb, et Iisraeli enneolematu siselõhe ja tuumarelvastuva Iraani oht
on tema jaoks märgiks, et käes on ’see aeg’,
ristikiriku võimalus seista üle ilma müüripraos Iisraeli eest,
nagu kuninganna Ester seisis mitme tuhande aasta eest.
Chris Mitchell, CBN’i Uudised, lõunaastmed, Jeruusalemm.
Ja sinagi saad registreeruda sellesse palveliikumisse
meie võrgulehel cbnnews.com.
Reklaamipaus, saade pole veel läbi.
Vaatate CBN’i uudiseid.
Tere vaatama!
Näete värskeid uudiseid,
erilugusid ja -saateid,
tõest teavet!
Näitame teile, mis toimub maailmas ja mille pärast saate palvetada.
Vaadake CBN’i uudiseid!
Sest tõde loeb!
Tööpäeviti kell 17:00 CBN’i uudistekanalil.
Tere! Olen Gordon Robertson.
Mu viimane raamat on sinust ja sellest, kust sa tuled,
ja, veelgi olulisem, kuhu lähed.
Selles raamatus avastad kolm elu suurimat küsimust.
Sinu vastus neile väga olulistele küsimustele võib määrata su tuleviku.
Gordon Robertson'i viimasest audioraamatust ’Jumalik juhatus’
leiad juhiseid õigeks eluks, tähenduse Jumala lapseks olemisele,
rohu negatiivse sisehääle vastu, palvepäeviku oma usu tugevdamiseks
ja väga palju muud.
Jumal on teinud sind kordumatuks!
Sa oled ainus sina kogu inimajaloos!
Sa oled ainus, kes saab täita missiooni,
mille Tema on just sinu jaoks koostanud!
Loodan, et see õpetus julgustab sind püüdlema Jumala parima poole.
Saad ’Jumaliku juhatuse’, kui saad CBN’i partneriks.
Tänapäeva teadusvallast väljaspool on vägi, mis ei allu loogikale.
- Kuis ma ellu jäin? - Ei tea, kui kaua seal olin.
Vaadake vaimustavaid, vahetuid läbielamisi Jumala sekkumisest,
mis aitasid üle võimatutest olukordadest.
- See oli lihtsalt täielik ime! - Palve aitab!
- Jumal tegi! - Ta suudab võimatut!
Jumal ei jäta sind hätta!
’Imed tänapäeva elus’, nädalalõputi CBN’i uudiste ja CBN’i pere kanalitel.
Emalaeva H.W. Bush mereväelased
lõpetasid äsja üle poole aasta kestnud lähetuse.
Lennukikandja naasis Norfolk’i mereväebaasi aprillis,
ning CBN’i Mark Martin läks kajastama õnnelikku kojutulekut.
Kui tohutu lennukikandja suundus sadamasse,
palistasid meremehed pardaääri,
pereliikmed ja sõbrad aga ootasid neid ärevalt.
Üle 8-kuune eemalolek on pikk, nagu näitab jällenägemisrõõm.
See on meie kaheksas lähetus.
Seega on naine oodanud 8 korda 17-aastase abielu jooksul.
Võiks ju öelda, et tavaline lugu, aga see pole kunagi tavaline.
Alati on rõõm tulla tagasi ja näha jälle oma peret,
eriti 8,5 kuu järel.
See on hämmastav!
Ma pole seda põnni näinud.
Kordagi!
Ta sündis lähetuse ajal.
Keset lähetust sain videokõne naiselt, ja nüüd näen teda esimest korda.
Kontradmiral Dennis Velez juhib emalaeva löögirühma nr. 10.
Olen teinud seda 31 aastat.
See on mu 10. lähetus, ja nüüd saabun ja näen peresid,
näen, et mõni meremees näeb esimest korda oma võsu.
See on võlu, see on lähetuse parim osa - tulla koju.
Umbes 5000 meremeest
teenis sel lähetusel emalaeva George H.W. Bush pardal.
Nad tegid koostööd 26 riigiga, arendasid sidemeid NATO liitastega
ning partneritega nii Aafrika kui Euroopa regioonis.
See kõik on osa meie püüdest
tugevdada veelgi sidemeid oma NATO-liitlastega
ning edendada rahu läbi tugevuse, ja tugevust läbi ühtsuse.
Löögirühm osales ka
ajaloo suurimal kahepoolsel USA-Iisraeli õppusel.
USA armee, õhu- ja mereväe üksused osalesid koos Iisraeli Kaitseväega
sõjalistel õppustel mitmes vallas - õhus, merel ja maal.
Usk etendas sellel lähetusel olulist osa.
Kaptenmajor Brandon Hood teenib kaplanina.
Kui meie meremehed
ilmuvad ruhviteenistusele merel, siis ütleme tavaliselt:
’Tere tulemast suurärkamisele G.H.W. Bush’i pardal.’
Ruhv on reeglina pilgeni täis,
ning oleme tänulikud rokkbändile ja gospelkoorile,
kes pühapäeviti rokivad üheskoos täiega.
Ja teenistus on väga elav.
Pühendasin on elu uuesti Kristusele ja mul on selle üle väga hea meel.
Olen elevil, ma ei tea - pole sõnu, et kirjeldada,
mis tunne on palvetada salajas oma mehe pärast ja siis ta saadab meili:
'Olen võtnud Jeesuse Kristuse vastu.'
See oli vapustav.
Langesin vaid põlvili ja tänasin õnnes Jumalat.
CBN’i Tagalaabi,
mis koos kohalike kogudustega aitab sõjaväelaste perekondi,
osales samuti rõõmupeol koos ühinguga Sõdalase Rännak.
Ühingud jagasid välja kingikotte, Piibleid ja muid tarvikuid.
On tohutu au, et CBN’il on Tagalaabi, see programm,
ja et saame aidata kõiki sõjaväe harusid ja peresid.
Tahame neid toetada!
Nad võitlevad kaugel meie vabaduse eest,
ja tahame neile öelda, et oleme siin, kodulinnas, valmis neid teenima.
Ja pika lähetuse järel
saab nüüd kodus ringi vaadata ja nautida pere ja sõprade armastust.
Mark Martin, CBN’i Uudised, mereväebaas, Norfolk, Virginia.
Nii tore näha rõõmsaid jällenägemisi
ja kuulda, et üks neist andis elu Jeesusele.
Ongi kõik! Tänan vaatamast!
Õnnistusi järgmise korrani! Head nädalavahetust!
Tõlge: Sulev Kivastik